Մնեմոսինե (նկար)

«Մնեմոսինե» (ինչպես նաև «Հիշողության ջահ» և «Ռիկորդանզա», ), անգլիացի պրեռաֆայելիտ նկարիչ Դանթե Գաբրիել Ռոսսետտիի նկարը՝ ստեղծված 1875-1881 թվականներին։ Այս աշխատանքի համար բնորդուհի է եղել Ջեյն Մորիսը։

Տեղեկություն նկարի մասին 

Դանթե Գաբրիել Ռոսսետտին սկսել է նկարել «Մնեմոսինեն» որպես իր մեկ այլ աշխատանքի՝ «Աստարտե Սիրիացի» նկարի էսքիզ, որի համար Ջեյն Մորիսը բնորդ է եղել 1875-1876 թվականների ձմռանը, սակայն հետագայում Ռոսսետտին վերափոխել է իր էսքիզը Մնեմոսինեի՝ հունական դիցաբանությունում հիշողության աստվածուհու կերպարով։ Նկարիչը երկու նկարների մասին էլ հիշատակել է 1876 թվականի ապրիլի 29-ին մորը գրված նամակում, որտեղ ասում է, որ դրանց տարբերակում է բնորդուհու ձեռքերի և գլխի դիրքը։

Մեկ ամիս անց Ռոսսետտին շրջանակ է պատվիրել և մտադիր է եղել վաճառել նկարը Կլարենս Ֆրային, սակայն վերջինս հրաժարվել է, և 1876 թվականի հուլիսին նկարը ցանկացել է ձեռք բերել Ֆրեդերիկ Լեյլանդը, որը հայտնի է նրանով, որ գնել է Ռոսսետտիի հեղինակած կանանց մի շարք դիմանկարներ։ Նկարը բավականին մեծ է եղել նրա աշխատասենյակի համար, այդ իսկ պատճառով նկարիչը շարունակել է աշխատել կտավի վրա։ «Մնեմոսինեն» վերջնական վիճակով Լեյլանդի մոտ հայտնվել է 1881 թվականին։

Շրջանակի գրությունը հետևյալն է.

1892 թվականին նկարը հայտնվել է Քրիստիս աճուրդում, որից հետո մի քանի անգամ փոխել է տերերին, մինչև որ 1916 թվականին այն ձեռք է բերել Սեմյուել Բենքրոֆթ կրտսերը՝ պրեռաֆայելիտների նկարների ամենախոշոր հավաքածուներից մեկի սեփականատերը։ 1935 թվականին Բենքրոֆթները փոխանցել են իրենց հավաքածուն Դելավերի գեղարվեստի թանգարանին, ինչից հետո նկարը մինչ օրս գտնվում է այնտեղ։

Ծանոթագրություններ

Գրականություն 
 
 

Դանթե Գաբրիել Ռոսսետտիի նկարներ
Դելավերի գեղարվեստի թանգարանի նկարներ
1881 նկարներ
Կանանց դիմապատկերներ